[{"text_idx": "#000002", "text": "Urmas Pedanik (1949) kerkis kunstimaailmas esmakordselt esile 1970. aastate teises pooles uuendusliku hu\u0308perrealistliku maalika\u0308sitlusega. Tema elektroonikaalased o\u0303limaalid kuuluvad kunstiajaloo kullafondi, olles ta\u0308naseks Eesti Kunstimuuseumi, Kunstnike Liidu ja Tartu Kunstimuuseumi kogudes. Urmas Pedanik o\u0303ppis aastatel 1974\u20131980 Eesti Riiklikus Kunstiinstituudis disaini ehk to\u0308o\u0308stuskunsti erialal. Esimene isikna\u0308itus toimus ku\u0308ll 1981. aastal, kuid alates 1986. aastast tekkis tema loomingusse pea veerandsajandi pikkune paus, mis kestis 2010. aastani."}, {"text_idx": "#000003", "text": "Kui kunstniku tehnitsistlikud 1970. aastate lo\u0303pu ja 1980. aastate alguse maalid ka\u0308sitlesid analoogelektroonika ajastut, s.o raadio ja televisiooni kuldaega ja 2010. aastal valminud teosed ta\u0308nase digitaalse elektroonika ajastut, siis aastatel 2017\u20132019 on Urmas Pedanik oma vaikeludes su\u0308u\u0308vinud tehnoloogia arengusse juba hulga avaramal ajaloolisel skaalal. Ta on maalikunsti vahenditega kogu senise kommunikatsioonitehnoloogia ajaloo taandanud po\u0303himo\u0303tteliselt kolme paradigmaatilisse etappi, kolmeks keskseks visuaalseks metafooriks: vaakumlamp, transistor ja digitaalne tru\u0308kkplaat. Informatsioonitehnoloogia ja telekommunikatsiooni areng on viimase sajandi jooksul olnud ma\u0308rkimisva\u0308a\u0308rselt kiire ja vo\u0303ime vaid aimata, milliseks kujuneb meediato\u0308o\u0308stuse tulevik ja kui peeneks hajuvad signaalivo\u0303rgustikud."}, {"text_idx": "#000005", "text": "Konrad Ma\u0308e nimelist medalit ja preemiat annavad Eesti Kunstnike Liit, Eesti Kultuurkapital ja Eesti Maalikunstnike Liit alates 1979. aastast, meenutades sellega Konrad Ma\u0308e su\u0308nnipa\u0308eva 1. novembril ja Ma\u0308e olulisust siinse maalikunsti arengus. Preemia antakse maalikunsti teose, teoste seeria, na\u0308ituse vo\u0303i kunstiprojekti eest, mis on oluliselt rikastanud eesti maalikunsti ning olnud avalikult eksponeeritud ajavahemikul va\u0308ljaandmisele eelneva aasta 1. novembrist kuni va\u0308ljaandmise aasta 1. novembrini."}, {"text_idx": "#000006", "text": "Konrad Ma\u0308e preemia ma\u0308a\u0308ramise eeltingimuseks ei saa olla teose vo\u0303i loomingu seostatavus mingi kunstivoolu, stiililise kontseptsiooni vo\u0303i tehnilise menetlusega, samuti traditsionaalsuse vo\u0303i novaatorluse tunnuste olemasoluga. Preemia ma\u0308a\u0308ramine kunstnikule on u\u0308hekordne. Preemiaga kaasneva medali autor on metallikunstnik Enn Johannes."}]